Sülearvutimaailm sügeleb parasjagu uute asjade puuduse käes. Netbookide vaimustus hakkab tahvelarvutite võidukäigu valguses raugema. Hetkel paistavad läpakatootjad rõhku asetavat ultrabookidele – stiilse välimusega õhukestele, kergetele ja võimastele premium-klassi süleritele. Need aga on on kallima ja seega kitsama turu seadmed. Aga ega Bugattide tootmine Wolkswagen Gruppi rikkaks ei tee, vaid ikka vanade heade odavate Golfide tootmine. Seega – kuidas oleks arvuti, mis on justkui nagu ultrabook, aga siiski rohkem nagu tavaline läpakas, ja ei jääks hinnalt kah kuskile kahe vahele? Palun väga, Samsung Series 7 Chronos on teie ees.
#000001
Ei ole kahtlust – tegemist on stiilse välimusega masinaga. Esipaneel on harjatud metallist, Samsungi logo stiilselt ja minimalistlikult külje peal. arvuti on tuntavalt õhuke, aga mitte nii palju kergem, kui oleks oodanud. Ühelt poolt lisab see siiski usaldusväärsust – metall on metall. Samsung on juurutanud hunniku teste, mis nende arvutid läbima peavad, nagu 20 000 kaane kinni-lahti tegemist, paar nädalat külmas, paar nädalat kuumas. Füüsilise vastupidavuse suhtes meeldiks mulle isiklikult natuke robustsem ehitus, aga arvestades arvuti saledat disaini, ei saa väga nuriseda.
#000002
Nagu õhukeste ja kompaktsust hindavate arvutite puhul tavaks, ei leia arvuti tagant midagi kasulikku, kuna arvuti lahti tehes keerab ekraani serv ennast lauani välja. külje pealt hargnevad juhtmed ei pruugi nii esteetilised välja paista, ent juhtmete ühendamiseks on kõik-pesad-külje-peal lahendus igal juhul mugavam.
#000003
Lõviosa laienduspesasid resideeruvad vasakul tiival. Alustades tagantpoolt – Kensingtoni turvaluku pesa, vooluadapteri pesa, täismõõdus HDMI, võrgukaabli pesa, kaks USB 3 pesa, tilluke pistik VGA jaoks ning 3,5mm peakomplekti pesa.
#000004
Mõned neist pesadest väärivad eraldi tähelepanu. Esiteks kohtvõrgu RJ45 pesa. Kuna õhukesele korpusele ei mahuks selline pesa ära, tuli midagi varrukast välja tõmmata, ja saadud lahendus on üpriski leidlik. Kuna võrgukaabli otsikul on kõik kontaktid ühel küljel reas ja teine külg on vajalik ainult pistiku fikseerimiseks, siis on see fikseeriv pool tehtud liikuv. Kui kaablit ei ole, siis on pesa kokku pakitud, kui tahad kaablit ühendada, lükkad fikseeriva poole korpusest välja, andes pesale õige kuju.
#000005
Väliste pildinäitajate ühendamisega käib alatasa kaasas igavene kemplemine. Kui arvutil on ainult HDMI, siis on projektoril ainult VGA ja kui arvutil on vaid VGA, siis nõuab uus televiisor vaid digitaalseid sisendeid. Sageli lubatakse arvutile vaid üks videoväljund, kusjuures viimase aja trend kipub rääkima VGA kui sureva standardi kahjuks.
#000006
Samsung on aga võtnud vaevaks raugast ühenduspesa oma minimalistlikule korpusele koos HDMIga ära mahutada. selleks on loodud tibatilluke pesa, kuhu saab pista arvutiga kaasa tuleva adapteri, millest omakorda paistab välja vana hea täismõõdus VGA.
#000007
Nende kahe hea uudise otsa tuleb aga väike tujurikkuja – 3,5mm pistikuid heli jaoks on vaid üks. See tähendab, et korraga sisendi kui väljundi kasutamiseks peab olema üks seade, mis täidab mõlemat otstarvet ja kasutab selleks üht ja sama pesa – pistikul on siis traditsioonilise kolme kontakti asemel reas neli kontakti. Kui väga üksikuid selliseid peakomplekte turul liigub, siis väliste kõlarite kasutamisel võib välise mikrofoni põhimõtteliselt ära unustada.
#000008
Paremalt tiivalt leiame optilise seadme, mis on ruumi kokku hoiu tarbeks windowsiga arvutitel harva nähtud slot-in tüüpi. välja sõitvat sahtlit ei ole, vaid lihtsalt lükkad plaadi pilust sisse. käivitumisel tegi lugeja uudseid robotlikke hääli, aga kui plaat hoo sisse sai, siis oli ta üpriski vaikne. Siin on veel üks USB pesa, seekord vanemat 2.1 tüüpi.
#000009
arvuti esipaneelil on SD kaardi lugeja, mille pesas kaitse ja ilu pärast mängu-mälukaart ees on.
#000010
Teine element mis esiservalt leida võib, on pilu, kust saab kaant lahti kangutada. See disainielement on kujult huvitavalt sarnane MacBookidel nähtuga, mis vihjab ka pisut seda, millise kliendigrupi poole Samsung oma toodet sihib.
#000011
Põhja alt midagi väga huvitavat ei leia. Kummijalad, Windowsi litsentsikleeps ja üksainumas lahti keeratav luuk. Et teada saada, mis selle luugi all on, ei pea olema just arvutitehnik, sest luugile on juba peale kirjutatud “Memory”. Arvutil on 4GB mälu küpsetatud emaplaadi külge, ja selle luugi alt sai antud konfiguratsiooni puhul ligi 2GB vahetatavale moodulile – ühtekokku oli tal seega 6GB mälu. Ebatraditsiooniliselt ei saa akut ühe lihtsa liigutusega arvuti põhja alt kätte. See võib tekitada kõhklusi võimalike aku tõrgetega seotud probleemide suhtes, aga Samsung õigustab otsust uue tehnoloogiaga, mis lubab, et ka peale 1500 laadimist on aku mahtuvus veel 70% algsest.
#000012
Arvuti kaas käib lahti üpriski raskelt, mis on hea. Ekraan ulatub korpuses päris serva lähedale, jättes kitsa raami, ja on väga hea resolutsiooniga, matt ja ere. Nüüd võiks Windows oma graafikat ekraani mõõdu järgi automaatselt seadistada osata, nagu Android. Ikoonide ja teksti suurust saab küll käsitsi üles kruttida aga mõned muud elemendid jäävadki kribuks. Vaatenurk on ok, alla-üles suunas tuleb moonutusi kergemini sisse aga selle jaoks saab ju ekraani kallutada. Ekraani ülal on ka lihtne veebikaamera. Ekraani korpus on üsna õhuke, ja ekraani servast arvutit eriti tõsta ei julgeks. painutamisel annab ekraan mõõdukalt järgi.
#000013
Chronosel on hiiglaslik touchpad. Et teda veel suuremaks teha, on hiireklahvid kolinud touchpadi alla – et neid kasutada tuleb muljuda touchpadi alumistele nurkadele. Idee on iseenesest leidlik, aga kursori liikumise vastavus padil tehtud liigutustega on kohati kuidagi ebamäärane, ja kuna hiirenupud on ka sisuliselt puutetundlikud, siis võib klikkimisel tekitada kursori soovimatuid liikumisi. Touchpadil on multitouch funktsioon, saab salvestada erinevaid žeste. Üldjoontes on kogu touchpad veel üks featuur, mis on oma olemuselt üsna mac’ilik.
#000014
Klaviatuur on island-tüüpi, ma julgen oletada, et see paks tähendama seda, et klahvid on nagu saarekesed oma alusplaadi peal. Trükkida on üldjoontes mugav ja väga tänuväärselt on olemas ka eraldi numbriplokk, klaviatuuril on peenhäälestatava tugevusega tagantvalgustus.
#000015
Külma valgust kumab ka USB3 pesadest, rõhutades tahtmatult veel selle standardi moodsust. Nooleklahvid on 2x kitsamad kui teised, mis peaks muutma nad käsikaudu äratuntavamaks, aga et üles ja alla klahv okupeerivad sama ruumi mis muidu üks klahv, vajab pisut harjumist. Erinevaid funktsioone sisse-välja lülitavatel nuppudel on nupu nurga peal tilluke tuluke, mis näitab, kas antud funktsioon on sees.
#000016
Voolunupp on väga šikk ja tema kõrval on komplekt harilikke indikaatortulukesi. Vasakul pool klaviatuuri all on tilluke auk, mille all peidab end mikrofon. Ma siiani ei saa aru, miks see peaks hea koht olema, sest seal ju nühitakse klaiatuuri kasutades randmega peal ja kõik arvuti sisesed helid kui ka klaviatuuriklõbin kostavad sisse. ekraani serval koos veebikaameraga tundub palju loogilisem koht.
#000017
Arvuti komponentide komplekt on üldjoontes hästi tasakaalus ja vägagi suutlik. i5 seeria korralikum protsessor, 6gb mälu, 1GB mäluga eraldiseisev graafikakaart. Kõvaketas on klassikaline, vindiga, aga lisaks on kasutusel Express Cache. See on 8GB suurune flash mälu opsüsteemi operatsioonide kiirendamiseks. See ei ole sama, kui eraldi SSD ketas ja op süsteem ise on majutatud siiski vintkettale, aga Express Cache’st tulenev kiiruse vahe kasvõi näiteks arvuti käivitamisel on siiski märgata. Arvuti töötab üpriski vaikselt.
#000018
Samsung on lisanud tarkvara poolest hüpikakna, mis soovitab tungivalt opsüsteemi taastamise plaadi teha, kuigi arvutiga on opsüsteemi plaat kaasas, ja rakenduse pealkirjaga Easy Settings. Viimane on saanud ka oma funktsiooniklahvi kombinatsiooni. Rakendus pakub seda mida ta nimi väidab end tegevat – pakub lihtsaid seadistusvõimalusi, kus valdavalt ei muuda seadistused ühte konkreetset arvuti funktsiooni, vaid mingit funktsioonide kogumikku, et saavutada teatud üldkasutatavas keeles arusaadav eesmärk. Siia on koondatud ka windowsi visuaalsed seadistused. Siit saab pisut infot ka arvuti hetkeoleku kohta, kusjuures ka seda, kui palju CO2 arvuti parajasti tekitab. Ma julgen oletada, et see CO2 ei immitse arvuti ventilatsiooniavadest minu tuppa, vaid tegemist on spekulatiivse CO2 kogusega, mida Narva Soojuselektrijaam taeva poole köhib, et arvutile voolu pakkuda.
#000019
Chronos on aja ja kiiruse jumal, ja kiiruse peale on see arvuti ehitatud – korralikul tasemel põhinäitajad, Express Cache funktsioon, õhuke ja pisut kergem disain kiireks kotti toppimiseks, kui hiljaks hakkad jääma. Lisaks ei jäta arvuti sind häbisse, kui viisakas välimus on küsimuseks. Arvuti hinda vaadates ei saa öelda et tegemist oleks eriliselt soodsa diiliga, aga arvuti on oma hinda väärt kui tasakaalustatud tervik. Masina puudused on üksikud ja konkreetsed pisiasjad, mitte midagi eriti põhjapanevat.
#000020
ViewSonic VNB-101: eriline, soodne ja hea jõudlusega minisülearvuti...
#000023
Fitbit Versa 4 nutikell motiveerib liikuma ja trenni tegema
#000025
Fitbit Sense 2 on parim nutikell tervisejälgimiseks
#000026
Xiaomi Buds 3 kõrvasiseste kõrvaklappide väljapeetud saund
#000028
XGIMI Halo+ on pisike projektor, mis pakub vau-efektiga vaatamiskogemust
#000030
Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-mängijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.
Kui soovid, et Digitest kirjutaks ka sinu toodetest, siis võta ühendust - info@digitest.ee
#000031